הילדה (סדרת טלוויזיה)

הילדה (באנגלית: Hilda) היא סדרת טלוויזיה מונפשת מסוגת הדרמה ופנטזיה עירונית, המבוססת על סדרת ספרים בעלי שם זהה מאת לוק פירסון. הסדרה הופקה על ידי Silvergate Media ו-Atomic Cartoons. הסדרה עוקבת אחר הרפתקאותיה של הילדה, ילדה אשר גדלה במרחבי יערות הפרא, העוברת יחד עם אמה וצבי-השועל שלה לעיר טרולברג. שם היא מתיידדת עם מפלצות מסוכנות, יצורים מוזרים, רוחות, גמדים ומכשפות. הסדרה עלתה לשידור ב-21 בספטמבר 2018 בשירות ההזרמה נטפליקס. הסדרה זכתה לשבחים רבים מצד הקהל והמבקרים. הבכורה העולמית של שני הפרקים הראשונים התקיימה בפסטיבל סרטי הילדים הבינלאומי בניו יורק ב-25 בפברואר 2018. ב-8 באוקטובר 2018 הוכרזה עונתה שנייה לסדרה, אשר הייתה אמורה לעלות לשידור בשנת 2019, אך לבסוף שודרה ב-14 בדצמבר 2020. ב-9 במאי 2022 התפרסם שנטפליקס חידשה את הסדרה לעונה שלישית אחרונה אשר שודרה 7 בדצמבר 2023. הילדה היא ילדה צעירה הגדלה עם אמה בבקתה בקצה היער. במהלך הסדרה, הילדה, טוויג צבי-השועל שלה, גמד קטן בשם אלפור, וחבריה לכיתה דייוויד ופרידה, יוצאים למספר הרפתקאות על מנת לחקור את החיות והרוחות שחיות בעיר טרולברג וסביבתה. בעונה השנייה, אריק אלברג, ראש סיירת הבטיחות של טרולברג מתכנן להרחיק את מגוון היצורים בטרולברג על ידי השמעת רעשים חזקים המבלבלים את היצורים השונים. הילדה וחבריה מנסים לעצור אותו. ב-30 בדצמבר 2021, יצא פרק-סרט באורך 84 דקות. שם הסרט הוא "הילדה ומלך ההר" (באנגלית: Hilda and the Mountain King) והוא ממשיך את קו העלילה של עונה 2. בלה רמזי - הילדה, צופת דרורים צעירה והרפתקנית שאוהבת לחקור אזורים מסתוריים עם טוויג צבי השועל שלה. נולדה במרחבי יערות הפרא, אך עד היא עוברת לעיר טרולברג בחוסר רצון רב. למרות זאת, הילדה ממהרת להסתגל לביתה החדש ולסביבתו, ובסופו של דבר רוכשת חכמת רחוב. דייזי הגרד - ג'והאנה (אמא), אמה של הילדה העובדת כמעצבת גרפית. למרות היותה סובלנית להרפתקאותיה של בתה, ג'והאנה עדיין חוששת כאשר הילדה נקלעה לסכנה. כמו כן, היא זו שהחליטה להעתיק את מקום מגוריהם לעיר במקום חייהם המבודדים במרחבי יערות הפרא על מנת לספק להילדה חינוך ראוי עם גישה לחברים אנושיים. אמירה פלסון-אוחו - פרידה, חברתה הטובה ביותר של הילדה ואחת התלמידות החרוצות והמבריקות ביותר בבית ספרם. היא זכתה בתגים רבים כצופת דרורים בשל כושר הארגון שלה. מאוחר יותר היא מתאמנת תחת מטילדה פילקוויסט כדי להפוך למכשפה צעירה. אוליבר נלסון - דייוויד, חברה הטוב ביותר השני של הילדה וחבר צופי הדרורים. יש לו פחד מחרקים והוא לא שש להרפתקאות המסוכנות של הילדה ופרידה. רסמוס הארדיקר - אלפור אלדריק, גמדון שנוסע עם הילדה לטרולברג כדי ללמוד על החיים בעיר והופך לאחד מחבריה הטובים ביותר. אלפור כותב בדוחותיו את כל הרפתקאותיהם על מנת להעשיר את הגמדים בידע על טרולברג. ג'ון הופקינס - אריק אלברג, ראש סיירת הבטיחות של טרולברג. אינו כשיר לתפקיד ושואף לתהילה שלא מגיעה לו. הילדה וחבריה מנסים לעצור אותו מהרחקת כל היצורים הקסומים מטרולברג. (עונה 2) לוסי מונטגומרי - גארדה גוסטב, סגניתו של אלברג. חכמה יותר מאלברג, ופחות אכפת לה מפרסום. (עונה 2) קייסה המרמלונד - קייסה, ספרנית שעוזרת להילדה בחקר הרפתקאותיה. קייסה לוקחת תפקיד פעיל יותר בעונה השנייה, לאחר שהיא מתגלה כמכשפה. ריס פוקני - טרבור, בריון מקומי שאוהב להתנכל להילדה וחבריה. אקו מיטשל - איש העץ, יצור עשוי עץ שמבקר לעיתים קרובות בביתה לשעבר של הילדה ביער. נוהג להיכנס בלי הזמנה ומבלי לטרוח לדפוק בדלת. בעל ידע נרחב במגוון נושאים שונים. לוק פירסון, יוצר הסדרה, עבד בעבר בתעשיית האנימציה, שם שימש כאמן סטוריבורד במספר פרקים של הרפתקאות פין וג'ייק. כבר בתחילת כתיבת הסדרה, הוא לא שקל ברצינות עיבוד אנימציה לספרים, אם כי היו לו כמה מחשבות כיצד הדמות יכולה להתאים לאנימציה עוד לפני שעבד על הקומיקס הראשון. לפני שסילברגייט פנו אליו, היו מספר חברות אנימציה שהתעניינו בעיבוד הסדרה לאנימציה, אם כי מעולם לא הוסכם בין אותן חברות לפירסון שום דבר. פירסון הרגיש כאילו אותן הצעות אחרות שינו את התפישה שלו לאיך הסדרה אמורה להראות באנימציה, וכי הן מרגישות לא נכונות. בשנת 2014, מפיק סילברגייט, קורט מולר, מצא את הילדפולק, הספר הראשון בסדרת הילדה, בחנות ספרים עצמאית בברוקלין, ניו יורק. המפיקים בסילברגייט אהבו את הספר והתעניינו להביא אותו לטלוויזיה כסדרת אנימציה. פירסון הסכים עקרונית להצעה ועד מהרה החלה העבודה על הסדרה. כאשר פירסון וסילברגייט החלו לעבוד יחד על התכנון הראשוני, הם רצו לבנות את העלילה על בסיס הספרים המקוריים תוך שמירה על התחושה המיוחדת שיש לסדרה. פירסון דאג במיוחד לוודא שהתוכנית לא מרגישה "טלוויזיונית ורשמית מדי". פיתוח הסדרה הוזכר לראשונה בקצרה ב־15 ביוני 2016, בניו יורקר, וקבע כי נטפליקס מתכננת "סדרת אנימציה בת 13 פרקים, המבוססת על ארבעת הספרים הראשונים, שתצא בתחילת 2018". ב־21 ביוני 2016, לוק פירסון וסם ארתור (מייסד שותף של חברת נוברו פרס) הודיעו בבלוג הרשמי של נוברו פרס כי סילברגייט מדיה תשתתף גם בהפקת הסדרה, כדברי פירסון: אני כמובן מאוד נרגש להיות מסוגל לומר שזה סוף סוף קורה. לצד ציור ספר חדש' עבדתי עם סילברגייט על הסדרה זמן מה ואני יכול לאשר שזה בידיים טובות להפליא. כמות מופרזת של אהבה ותשומת לב לפרטים נכנסת לדבר הזה ואני מצפה לשתף את התוצאה בעוד כמה שנים. Mercury Filmworks, אולפן אנימציה אחר, הידוע בעיקר בעבודה על סדרות אנימציה שונות של דיסני, נכנס גם הוא למיזם בשלב מוקדם בפיתוח. נוצר מבחן אנימציה של דקה וחצי כדי להבין כיצד התוכנית תראה. היו ניסויים שונים בעיצוב ובסגנון הציור של הסדרה כדי לראות מה יעבוד בצורה הטובה ביותר בשלב הסופי. אנימציה נוספת סופקה על ידי Atomic Cartoons, שעזרו להנפיש 8 פרקים. בכל הנוגע לעיצוב דמויות רקע לסדרה, פירסון היה בדרך כלל יוצר רישומים ראשוניים לדמות, ואז הם היו מתורגמים לעיצוב מוגמר על ידי Mercury Filmworks. כמה דמויות קיבלו עיניים מיוחדות, דייוויד לדוגמה, על מנת לעזור להם להשתלב טוב יותר בסגנון האירועים. היצורים בסדרה, כמו גם בסדרת הספרים, מבוססים במידה רבה על פולקלור סקנדינבי. אחת ההשראות הגדולות ששימשו להכנת הסדרה הייתה הפולקלור הסקנדינבי: איורים לאמונות המסורתיות של העמים הצפוניים, שנכתב על ידי ויליאם אלכסנדר קרייגי. יצורים רבים בתוכנית נלקחו ישירות מהסיפורים הללו. ב-22 בדצמבר 2021 לוק פירסון אישר שתופק עונה שלישית אחרונה שעלילתה תתקדם מעבר לאירועי הסרט "הילדה ומלך ההר". ב-9 במאי 2022 פורסם שנטפליקס חידשה את הסדרה לעונה שלישית אחרונה. שני הפרקים הראשונים של עונה 1 הוקרנו בבכורה בפסטיבל סרטי הילדים הבינלאומי בניו יורק ב־25 בפברואר 2018. הפרק הראשון והשלישי של העונה השנייה הוקרנו בפסטיבל בבכורה ב־22 בפברואר 2020. העונה הראשונה שוחררה כבלעדית לנטפליקס, ב־21 בספטמבר 2018. העונה השנייה שוחררה ב־14 בדצמבר 2020. הילדה זכתה לשבחים מצד המבקרים והמעריצים על הכתיבה, הדמויות, האנימציה והפסקול שלה. אמילי אשבי מ- Common Sense Media העניקה לסדרה ארבעה מתוך חמישה כוכבים, וקבעה כי: הילדה, עצמה, היא האיכות הטובה ביותר של התוכנית, אך היא נהנית גם מדמויות סקרניות, מסיפורי רקע תואמים במיוחד ואנימציה של טונבום הכוללת עולם פנטזיה חביב. אליסון קיין מקוליידר העניק לסדרה ארבעה מתוך חמישה כוכבים, באומרו: בלי קשר לגיל, הילדה מזמינה את הצופים להצטרף למסתורין ולריגוש של הרפתקאות ולמצוא את הקסם בהקדמתם של היצורים הרבים הללו, וכמה מהם הרגלים סקרנים, בעולם אופטימי ומופלא. אף על פי שהילדה חייבת להתבגר ולקבל את חיי העיר, היא לא צריכה להניח בצד את הפלא הילדותי שלה. גם אנחנו לא צריכים לעשות זאת. העונה הראשונה של הילדה מחזיקה בציון של 100% בRotten Tomatoes. אחרים התמקדו בדמות המכונה "הספרנית", וטענו כי דמותה היא "בין תיאורי תרבות הפופ החיוביים ביותר של ספרנים", מלבד ספריות בקלאופטרה בחלל ושי-רה ונסיכות הכוח. אותו סוקר קובע כי תשע הדקות בעונה הראשונה בתוך ספרייה יוצרות "רושם עז", כולל פרק המציג חדר אוספים מיוחד, וטוען כי הסדרה מבהירה את "חשיבותם של ספרנים וספריות במשך השנים שיבואו." יצא משחק מובייל שהתבסס על הסדרה בשם Hilda Creatures ושוחרר עבור מכשירי iOS בApp Store ב־18 באוקטובר 2018. המשחק פותח על ידי חברת הפיתוח הבריטית BIGUMAKU. גרסת אנדרואיד פורסמה ב־6 בדצמבר 2018. רומן המבוסס על שני הפרקים הראשונים של הסדרה בשם הילדה והאנשים הנסתרים, יצא לקהל הרחב ב־4 בספטמבר 2018. הספר חובר על ידי סטיבן דייוויס ואויר על ידי סירה מילר. שני ספרים נוספים שהתבססו על העונה הראשונה יצאו לאור בשם הילדה והמצעד הגדול והילדה והמרחב לשום מקום. הם שוחררו בהתאמה ב־22 בינואר 2019 וב־21 במאי 2019. שניהם נכתבו גם על ידי דייוויס ומילר. שלושה רומנים נוספים המבוססים על הסדרה, במיוחד על העונה השנייה, ששמם הילדה ותולעת הזמן, הילדה וספינת הרפאים, והילדה והווף הלבן יצאו כולם ב־17 בנובמבר 2020. הספרים נכתבו שוב על ידי דייוויס, ואת שלושתם איירה ויקטוריה אוונס. מדיה וקבצים בנושא הילדה בוויקישיתוף אתר האינטרנט הרשמי של הילדה (באנגלית) "הילדה", במסד הנתונים הקולנועיים IMDb (באנגלית) "הילדה", באתר נטפליקס "הילדה", באתר Rotten Tomatoes (באנגלית) "הילדה", במסד הנתונים הקולנועיים KinoPoisk (ברוסית) Kasey Moore (May 9, 2022). ‘Hilda’ Season 3: Renewed for Third and Final Season at Netflix. Whats On Netflix. Retrieved May 10, 2022 Lokesh Bhardwaj (December 28, 2021). Hilda and the Mountain King: December 30 Premiere on Netflix and What To Know Before Watching It?. Gizmo Story. Retrieved May 11, 2022 Ramin Zahed (December 22, 2021). Creative Team Behind ‘Hilda and the Mountain King’ Discuss Her Next Big Adventure. Animation Magazine. Retrieved May 10, 2022 Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)